《送方彦卿南归用苏东坡送李方叔韵 其二》
明代·祁顺

忆昔乡闾读书日，衿佩群中早相识。君情于我最深厚，二十年相无德色。

所求朋友在先施，宣父当时犹自责。蹇予粗陋生且晚，受教将何能报德。

君才浩瀚泻百川，惊涛巨怪纷满前。四明狂客不相遇，谁爱风流李谪仙。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。